wickkiey/tamil-wikipedia-chunked huggingface dataset:
# சிறீகுமாரன் தம்பி

## திரைப்பட வாழ்க்கை

1966 ஆம் ஆண்டில் காட்டுமல்லிகா என்ற திரைப் படத்தில் பாடலாசிரியராக இயக்குநர் பி.சுப்பிரமணியம் தம்பியை மலையாள திரையுலகில் அறிமுகப்படுத்தினார். இவர் 25 க்கும் மேற்பட்டத் திரைப்படங்களைத் தயாரித்துள்ளார். 29 திரைப்படங்களை இயக்கியுள்ளார். மேலும் மலையாளத்தில் 85 க்கும் மேற்பட்டப் படங்களுக்கு திரைக்கதை எழுதியுள்ளார். *பிரேம் நசீர் என்ன பிரேம கானம்* என்ற பிரபல இலக்கியப் படைப்பின் ஆசிரியரும் ஆவார். திரைப்படத்திற்கான சிறந்த புத்தகத்திற்கான தேசிய விருதை (கணக்கும் கவிதயும்) வென்றார். அதே நேரத்தில் கானம் மற்றும் மோகினியாட்டம் என்ற அவரது படங்கள் கேரள மாநில விருதுகளை வென்றது.  
இவர் ஒரு பாடலாசிரியரும், திரைக்கதை எழுத்தாளரும், திரைப்பட தயாரிப்பாளரும், இயக்குநரும், இசைக்கலைஞமாவார். ஆனால் இவர் ஒரு திரைப்படத் தயாரிப்பாளர் என்பதைவிட ஒரு பாடலாசிரியர் என்று தன்னைக் கூறிக்கொள்கிறார். இவரது பாடல்களில் "சந்திரிகயில் அலியுன்ன சந்திரகாந்தம்", "இருதயசரசிரிலே பிரணய புஷ்பமே", "ஸ்வந்தமென்ன பந்தத்தினு எந்து அர்த்தம்" ஆகியவை அடங்கும். இவரது படங்கள் சந்திரகாந்தம், கானம், மோகினியாட்டம், மாளிக பணியுன்னவர், ஜீவிதம் ஓரு கானம், அம்பலவிளக்கு என்பவை வெற்றிப் படங்களாக அமைந்தன. இவரது வெற்றிகரமான திரையரங்க வசூல் படங்களில் நாயட்டு, ஆக்ரல்மணம் மற்றும் இடி முழக்கம் ஆகியவை அடங்கும்.
தம்பி பரவலாக "இருதய ராகங்களுடெ கவி" (காதல் பாடல்களின் கவிஞர்) என்று அழைக்கப்படுகிறார். ஏனெனில் அவரது பெரும்பாலான பாடல்கள் காதல் மனநிலையைத் தூண்டுகின்றன. அவர் தனது வேலையில் பிடிவாதமும், சமரசமற்ற அணுகுமுறையும் கொண்டவராக அறியப்படுகிறார். மேலும் அவரது பாடல்கள் காட்சியுடன் கலக்க முயற்சிக்கிறார்.
# சிறீகுமாரன் தம்பி

## சொந்த வாழ்க்கை

தம்பி 1940 மார்ச் 16 ஆம் தேதி ஆலப்புழா மாவட்டத்தின் ஹரிப்பாடு என்ற இடத்தில் களரிக்கல் கிருஷ்ண பிள்ளை, கரிம்பாளையத்து பவானிக்குட்டி தங்கச்சி ஆகியோருக்கு பிறந்தார். அவரது மூதாதையர்கள் கண்ணூர் மாவட்டத்திலுள்ள சிறக்கலில் இருந்து ஹரிப்பாடுக்கு மாறியதாக தெரிகிறது.  
இவரது உடன்பிறப்புகளில் புகழ்பெற்ற புதின ஆசிரியரும் *ஸ்ரீகிருஷ்ணபரிந்து* போன்ற நாவல்களை எழுதியவருமான, மறைந்த பி.வாசுதேவன் தம்பி , (இது ஒரு வெற்றிகரமான மலையாளத் திரைப்படமாக மாறியது) வழக்கறிஞர் பி. கோபாலகிருஷ்ணன் தம்பி, முன்னாள் வழக்குரைஞர் தலைவர் (கேரளா), கேரள வழக்கறிஞர் சங்கத்தின் முன்னாள் தலைவர் துளசி கோபிநாத், ஆரக்கிள் பைனான்சியல் சிஸ்டம்ஸ் மென்பொருள் லிமிடெட் முன்னாள் துணைத் தலைவரான பிரசன்னவதனன் தம்பி ஆகியோர் அடங்குவர்.  
தம்பி, ராஜேஸ்வரி என்பவரைத் திருமணம் செய்து கொண்டார், இவர்களுக்கு கவிதா என்ற ஒரு மகள் உள்ளார். இவரது மனைவியும் மகளும் கலைத்துறைகளில் ஈடுபட்டுள்ளனர். இவருக்கு ஒரு மகனும் இருந்தார். இராஜகுமாரன் தம்பி (இராஜ் ஆதித்யா என்றும் அழைக்கப்பட்டார்) பிரியதர்சனின் முன்னாள் கூட்டாளியாக இருந்தார் .பின்னர் தெலுங்கு திரையுலகில் சில திரைப்படங்களை இயக்கியுள்ளார். 2009 மார்ச்சில் செகந்திராபாத்தில் திடீரென இறந்து போனார். சிறீகுமாரன் தம்பிக்கு தன்மயா, வரதா, தனயா என்ற மூன்று பேத்திகள் உள்ளனர். இவர் சென்னையில் வசித்து வருகிறார். இவரது அலுவலகம் திருவனந்தபுரத்தில் உள்ளது.
# அண்டர் நோய்க்குறி

**அண்டர் நோய்க்குறி** (*Hunter syndrome*), அல்லது **மியூகோபோலிசாக்கரிடோசிஸ் வகை II** (*mucopolysaccharidosis type II*, MPS II) ஒர் அரிய வகை மரபணுக் கோளாறாகும், இதில் கிளைகோசமினோகிளைகான்ஸ் (ஏ.கே.ஏ ஜி.ஏ.ஜி, அல்லது மியூகோபோலிசாக்கரைடுகள்) எனப்படும் பெரிய சர்க்கரை மூலக்கூறுகள் உடல் திசுக்களில் உருவாகுகின்றன. இது லைசோசோமால் சேமிப்பு நோயின் ஒரு வடிவம். லைசோசோமல் நொதியான இட்யூரோனேட் -2- சல்பேடேஸ் (I2S) இன் குறைபாட்டால் அண்டர் நோய்க்குறி ஏற்படுகிறது. இந்த நொதியின் பற்றாக்குறை ஹெபரான் சல்பேட் மற்றும் டெர்மடன் சல்பேட் அனைத்து உடல் திசுக்களிலும் சேர கரணியமாகிறது.  
அண்டர் நோய்க்குறியின் அறிகுறிகள் MPS I இன் அறிகுறிகளுடன் ஒப்பிடப்படுகின்றன. எலும்புக்கூடு, இதயம் மற்றும் மூச்சு அமைப்பு உள்ளிட்ட பல உறுப்புகளில் அண்டர் நோய்க்குறி இயல்பு மாறச்செய்கிறது. கடும் விளைவுகளில், இது பருவ வயதினிலே மரணத்திற்கு வழிவகுக்கிறது. எம்.பி.எஸ் I ஐப் போலன்றி, கார்னியல் முகில்கூட்டம் இந்த நோயுடன் தொடர்புடையதன்று.
# அண்டர் நோய்க்குறி

## அறிகுறிகள்

இந்நோய் பன்வகை புறத்தோற்றவகையங்களுள் (Phenotypes) காணப்பெரும். மைய நரம்பு மண்டலத்தின் அறிகுறிகள் வழியே, இந்நோயின் கடினத்தன்மைகள் "இலேசு" மற்றும் "கடும்" என வகைப்படுத்தப்படுகிறது. இதன் அறிகுறிகள் பிறப்பின் போது புலப்படுவதில்லை.  
முதற்காணும் அறிகுறிகளாக அடிவயிற்று குடலிற்க்கம், காதில் தொற்றுகள், நீர்க்கோவை போன்றவை உள்ளன. GAG களின் அடிக்கமைக்குகள் உடலணுக்கள் முழுதும் வளர, இந்நோயின் அறிகுறிகள் மிகுத்து காணப்படும்.  
இந்நோயைக் கொண்ட குழந்தைகளின் புறத்தோற்றங்களில் சீரின்மை காணப்படும், அவையாக: தடித்த நெற்றி, தட்டையாக வளைந்த மூக்குப்பகுதி மற்றும் பெருத்த நாக்கு.  
<sup data-ve-ignore="true">&#x5B; *<span title="This claim needs references to reliable sources. (June 2019)">மேற்கோள் தேவை</span>* &#x5D;</sup>
# அண்டர் நோய்க்குறி

## கண்டறிதல்

எம்.பி.எஸ் கோளாறுக்கான முதல் ஆய்வக திரைகாணு சோதனை GAG களுக்கான சிறுநீர் பரிசோதனை ஆகும். இயல்பற்ற மதிப்புகள் ஒரு எம்.பி.எஸ் கோளாறு ஏற்பட வாய்ப்புள்ளது என்பதைக் குறிக்கிறது. குழந்தைக்கு இந்நோய் இருப்பினும், சில நேரங்களில் சிறுநீர் ஆய்வுகள் இயல்பென்று காட்டும். குருதித் தெளியம், வெள்ளை குருதி அணுக்கள் அல்லது தோல் உயிரகச்செதுக்கிலிருந்து<nowiki/>பைப்ரோபிளாஸ்ட்களில் I2S செயல்பாட்டை அளவிடுவதன் மூலம் அண்டர் நோய்க்குறியின் உறுதியான நோயறிதல் செய்யப்படுகிறது. அண்டர் நோய்க்குறி உள்ள சிலரில், *I2S* மரபணுவின் பகுப்பாய்வின் வழியே மருத்துவ கடினத்தன்மையை கணிக்க முடியும்.
# அண்டர் நோய்க்குறி

## சிகிச்சை

பல்வேறு வகையான புறத்தோற்றவகையங்களால், இந்த கோளாறுக்கான சிகிச்சை ஒவ்வொரு நோயாளிக்கும் தனித்தனியாக கணிக்கப்படுகிறது. தற்காலம் வரை, எம்.பி.எஸ் II க்கு பயனுள்ள சிகிச்சை எதுவும் இல்லை. இதன் கரணியமாக, நோய்த்தடுப்பு சிகிச்சை பயன்படுத்தப்பட்டது. இருப்பினும், இக்கால முன்னேற்றங்கள் எம்.பி.எஸ் II உள்ளவர்களின் உயிர்வாழ்வையும் நல்வாழ்வையும் மேம்படுத்தக்கூடிய மருந்துகளுக்கு வழிவகுத்தன. நொதி மாற்று சிகிச்சை, எலும்பு மச்சை மற்றும் தண்டு அணுக்கள் மாற்றம், மரபணுத்தொகுத்தல் சிகிச்சை போன்றவை பயன்படுத்தப்படுகிறது.
# அண்டர் நோய்க்குறி

## நோயியல்

உலகளவில் அண்டர் நோய்க்குறியால் ஏறத்தாழ 2,000 பேர் பாதிக்கப்பட்டுள்ளதாக மதிப்பிடப்பட்டுள்ளது, அவர்களில் 500 பேர் அமெரிக்காவில் வாழ்கின்றனர்.  
ஐக்கிய இராச்சியத்தில் மேற்கொள்ளப்பட்ட ஆய்வுகளில், 130,000 ஆண் குழந்தைகளில் ஒருவருக்கு இந்நோய் அறிகுறி காணப்படுகிறது.
# நாபா, நகரம்

**நாபா** (ஆங்கிலம்: Nabha) என்பது இந்திய மாநிலமான பஞ்சாபின் தென்மேற்கே உள்ள பாட்டியாலா மாவட்டத்தில் உள்ள ஒரு வரலாற்று நகரம் மற்றும் நகராட்சி மன்றமாகும். இது முன்னாள் நாபா மாநிலத்தின் தலைநகராகவும் இருந்துள்ளது. இது பஞ்சாபின் பாட்டியாலா மாவட்டத்தின் கீழ் வரும் ஒரு துணை பிரிவு நகரமாகவும் உள்ளது.
# நாபா, நகரம்

## நாபாவின் சுதேச மாநிலம்

நாபா நகரம் முன்னர் பிரித்தானிய ராச்சியத்தில் நாபா சுதேச அரசின் தலைநகராக இருந்துள்ளது. அதன் பிரதேசங்கள் பரவலாக சிதறியிருந்தன. ஒரு பகுதி, பன்னிரண்டு தனித்தனி பகுதிகளாகப் பிரிக்கப்பட்டு பஞ்சாபின் கிழக்கு மற்றும் தெற்கில் உள்ள பாட்டியாலா மற்றும் ஜிந்து பிரதேசங்களிலிருந்து பிரிக்கப்பட்டது. மற்றொரு பிரிவு அந்த மாகாணத்தின் தீவிர தென்கிழக்கில் ரேவாரி மற்றும் பவாலில் இருந்தது. 1857 இல் சுதந்திரம் முதல் போர் ஜஜ்ஜரின் சக இந்திய ஆட்சியாளரான அப்துர் ரகுமானுக்கு எதிராக போராடியதற்காக ஆட்சியாளரான ஹிரா சிங் ஆங்கிலேயரிடமிருந்து இந்தப் பகுதியைப் பெற்றார்.
# நாபா, நகரம்

## நிலவியல்

நாபா இல் அமைந்துள்ளது. இதன் சராசரி உயரம் 246 மீட்டர் (807 அடி) ஆகும்.
# நாபா, நகரம்

## புள்ளி விவரங்கள்

2011இன் இந்திய மக்கள் தொகை கணக்கெடுப்பின்படி, நபாவின் மக்கள் தொகை 67,972 பேர் ஆகும். அதில் ஆண்கள் 53 சதவீதம் பேர் மற்றும் பெண்கள் 47 சதவீதம் பேர் என்ற அளவில் இருந்தனர். நாபாவின் சராசரி கல்வியறிவு விகிதம் 74 சதவீதமாகும். இது தேசிய சராசரியான 59.5 சதவீதத்தை விட அதிகமாகும்: ஆண் கல்வியறிவு 79 சதவீதமும், பெண் கல்வியறிவு 69 சதவீதமும் ஆகும். நாபாவின், மக்கள் தொகையில் 10 சதவீதம் பேர் 6 வயதுக்குட்பட்டவர்கள் ஆவார்.
# நாபா, நகரம்

## நகரின் அடையாளங்கள்

அரசர்கள் தங்கும் நகரமாக இருந்ததால், நாபாவில் வரலாற்று முக்கியத்துவம் வாய்ந்த பல கட்டிடங்கள் கட்டப்பட்டன: கன்ட் சாலை, நண்பர்கள் காலனியில் உள்ள சிறீசாநி தேவ் ஒரு புகழ்பெற்ற ஒரு இந்துக் கோவிலாகும்
# நாபா, நகரம்

## நவீன நாபா

1947 ஆம் ஆண்டில், நாபா பாட்டியாலா மற்றும் கிழக்கு பஞ்சாப் மாநில ஒன்றியத்தின் ( பட்டியாலா, கிழக்கு பஞ்சாபு அரசுகளின் ஒன்றியம் ) ஒரு பகுதியை உருவாக்கியது. அடுத்தடுத்த மறுசீரமைப்பில், பாட்டியாலா ஒரு மாவட்டமாகவும், நாபா பாட்டியாலா மாவட்டத்தில் ஒரு துணைப்பிரிவாகவும் உருவாகியது.  
நவீன நாபா ஓரளவு வளமான மண் நிறைந்த பகுதியாகையால் ( பாட்டியாலாவிலிருந்து சுமார் 25 கிலோமீட்டர்) செழிப்பாக உள்ளது. ஒருங்கிணைந்த அறுவடை செய்பவர்களின் உற்பத்தி மையமாக நாபா பிரபலமாக உள்ளது. நாபா நகரத்தின் புறநகரில் கிரா என்க்ளேவ் என்ற பெயர் கொண்ட ஒரு புதிய காலனி நிறுவப்பட்டுள்ளது. மேலும் சுமார் 5000 மக்கள் தொகை கொண்ட 864 அடுக்கு மாடிக் கட்டிடத்தைக் கொண்டுள்ளது  
இந்தியாவின் பல நகரங்களைப் போலவே, நாபாவிலும் "நுழைவாயில்கள்" என்று அழைக்கப்படும் அடையாளங்கள் உள்ளன. அவை நகரத்தை சுற்றி அமைந்துள்ளன. பாட்டியாலா நுழைவாயில், அல்கோரன் நுழைவாயில், துல்லாடி நுழைவாயில், மெக்சு நுழைவாயில் மற்றும் பௌரன் நுழைவாயில் ஆகியவை அமைந்துள்ளது.
# நாபா, நகரம்

## அரசியல்

நாபா சட்டமன்றத் தொகுதியாக உள்ளது. இதன் சட்ட மன்ற உறுப்பினர் (இந்தியா) சட்டமன்ற உறுப்பினர் சாது சிங் தர்மசோத் என்பவராவார்.
# கருப்பையகப் புற்றுநோய்

**கருப்பையகப் புற்றுநோய்** என்பது கருப்பையகத்திலிருந்து ( கருப்பை அல்லது கருப்பையின் புறணி) எழும் புற்றுநோயாகும் . இது உயிரணுக்களின் அசாதாரண வளர்ச்சியின் விளைவாக உடலின் மற்ற பகுதிகளுக்கு படையெடுக்கும் அல்லது பரவும் திறன் கொண்டது. பெரும்பாலும் மாதவிடாய் காலத்துடன் தொடர்புடைய யோனி இரத்தப்போக்கு இதன் முதல் அறிகுறி ஆகும். பிற அறிகுறிகளில் சிறுநீர் கழிக்கும் பொழுது வலி, உடலுறவின் போது வலி அல்லது இடுப்பு வலி ஆகியவை அடங்கும் . மாதவிடாய் நின்ற பிறகு புற்றுநோய் பொதுவாக ஏற்படுகிறது. ஈஸ்ட்ரோஜனை மட்டும் எடுத்துக்கொள்வது கருப்பையகப் புற்றுநோயின் அபாயத்தை அதிகரிக்கிறது, ஈஸ்ட்ரோஜன் மற்றும் ஒரு புரோஜெஸ்டோஜென் இரண்டையும் ஒன்றாக எடுத்துக்கொள்வது, பெரும்பாலான பிறப்பு கட்டுப்பாட்டு மாத்திரைகளைப் போலவே, ஆபத்தையும் குறைக்கிறது. இரண்டு முதல் ஐந்து சதவிகித நபர்களுக்கு பெற்றோரிடமிருந்து பெறப்பட்ட மரபணுக்களுடன் தொடர்புடையதாக இப்புற்றுநோய் இருக்கிறது. கர்ப்பப்பை வாய்ப் புற்றுநோய், கருப்பை சர்கோமா மற்றும் ட்ரோபோபிளாஸ்டிக் நோய் போன்ற பிற கருப்பை புற்றுநோய்களிலிருந்து வேறுபட்டிருந்தாலும், கருப்பையகப் புற்றுநோய் சில சமயங்களில் " கருப்பை புற்றுநோய் " என்று குறிப்பிடப்படுகிறது. கருப்பையக புற்றுநோயின் மிகவும் அடிக்கடி தாக்கும் வகையானது கருப்பையகக் கார்சினோமா ஆகும், இது 80% க்கும் அதிகமான நபர்களைப் பாதிக்கிறது. கருப்பையக<nowiki/>ப் புற்றுநோய் பொதுவாக எண்டோமெட்ரியல் பயாப்ஸி மூலம் கண்டறியப்படுகிறது அல்லது விரிவாக்கம் மற்றும் சுரண்டுதல் எனப்படும் ஒரு செயல்முறையின் போது மாதிரிகள் எடுத்துக்கொள்வதன் மூலம் கண்டறியப்படுகிறது. பொதுவாகக் கருப்பையகப்<nowiki/> புற்றுநோயைக் கண்டறிய ஒரு பாப் ஸ்மியர் சோதனை போதுமானதாக இருப்பதில்லை. சாதாரண ஆபத்தில் இருப்பவர்களுக்கு இந்த வழக்கமான சோதனை பயனளிப்பதில்லை.  
கருப்பையக<nowiki/>ப் புற்றுநோய்க்கான முன்னணி சிகிச்சை வாய்ப்பானது கருப்பை நீக்கம் ஆகும். (கருப்பை அறுவை சிகிச்சையின் மூலம் மொத்த நீக்கம்), அதாவது இருபுறமும் உள்ள பலோபியன் குழாய்கள், கருப்பை ஆகியவற்றை நீக்குவதாகும். இது சினைக்குழல் - கருவக அழற்சி என்று அழைக்கப்படுகிறது மிகவும் மேம்பட்ட நிகழ்வுகளில், கதிர்வீச்சு சிகிச்சை, கீமோதெரபி அல்லது ஹார்மோன் சிகிச்சை ஆகியவை பரிந்துரைக்கப்படலாம். ஆரம்ப கட்டத்தில் நோய் கண்டறியப்பட்டால், விளைவு சாதகமாக அமையும். அமெரிக்காவில் இந்நோய் பாதித்தவர்களில் ஒட்டுமொத்த ஐந்தாண்டு உயிர்வாழ்வு வாய்ப்பு விகிதம் 80% ஐ விட அதிகமாக உள்ளது.  
2012 ஆம் ஆண்டில், இல் புதிதாக 320,000 பெண்களுக்கு கருப்பையக<nowiki/>ப் புற்றுநோய்கள் ஏற்பட்டன. 76,000 பெண்கள் இதன் காரணமாக மரணமடைந்துள்ளனர். கருப்பை மற்றும் கர்ப்பப்பை வாய்ப் புற்றுநோய்க்கு அடுத்ததாகப் பெண்களை மட்டுமே பாதிக்கும் புற்றுநோய்களில் இது மூன்றாவது பொதுவான காரணியாக அமைகிறது . வளர்ந்த நாடுகளில் இது மிகவும் பொதுவானது மேலும் வளர்ந்த நாடுகளில் பெண் இனப்பெருக்கத் தொகுதியில் ஏற்படும் புற்றுநோய் மிகவும் பொதுவான புற்றுநோயாகும். 1980 களுக்கும் 2010 க்கும் இடையில் பல நாடுகளில் கருப்பையக<nowiki/>ப் புற்றுநோயின் விகிதங்கள் உயர்ந்துள்ளன. வயதானவர்களின் எண்ணிக்கை அதிகரித்து வருவதும், உடல் பருமன் அதிகரிப்பதும் இதற்குக் காரணம் என்று நம்பப்படுகிறது.
<nowiki/>ப் புற்றுநோய் பற்றிய ஒரு காணொளி]]
# கருப்பையகப் புற்றுநோய்

## அறிகுறிகள்

90% கருப்பையக<nowiki/>ப் புற்றுநோய் பாதித்த பெண்களுக்கு மாதவிடாய் நின்ற பிறகு யோனி இரத்தப்போக்கு அல்லது கசிவுகள் ஏற்படுகின்றன. குறிப்பாக காளப்புற்று எனப்படும் அடினோகார்சினோமாவுடன் இரத்தப்போக்கு ஏற்படுவது பொதுவான ஒன்றாகும். இது எல்லா நிகழ்வுகளிலும் மூன்றில் இரண்டு பங்கு ஏற்படுகிறது. அசாதாரண மாதவிடாய் சுழற்சிகள் அல்லது மாதவிடாய் நிறுத்தத்திற்கு முன்னர் பெண்களுக்கு இரத்தப்போக்கு மிக நீண்ட, கனமான அல்லது அடிக்கடி வரும் மாதவிடாய் ஆகியன கருப்பையக<nowiki/>ப் புற்றுநோயின் அறிகுறியாக இருக்கலாம்.  
இரத்தப்போக்கு தவிர வேறு அறிகுறிகள் பொதுவானவை அல்ல. மாதவிடாய் நின்ற பெண்களில் மெல்லிய வெள்ளை அல்லது தெளிவான யோனிக் கசிவு வெளியேற்றம் ஆகிய மற்ற அறிகுறிகளில் அடங்கும். கண்டறியக்கூடிய தெளிவான அறிகுறிகள் அல்லது அறிகுறிகளைக் மிகவும் மேம்பட்ட நோய் உடல் ரீதியான பரிசோதனையில் கண்டறியலாம். இதில் கருப்பை பெரிதாகலாம் அல்லது புற்றுநோய் பரவக்கூடும், இதனால் வயிற்று வலி அல்லது இடுப்புப் பகுதியில் தசைப்பிடிப்பு ஏற்படும். வலிமிகுந்த உடலுறவு அல்லது சிறுநீர் கழித்தல் கடினமானதாகவோ, சிறுநீர் கழிக்கும்பொழுது வலியுடன் வெளிவருதலோ ஆகியவை கருப்பையகப் புற்றுநோயின் சற்று சாத்தியமான பொதுவான அறிகுறிகளாகும். கருப்பை சீழ் ( பியோமெட்ரியா ) உடன் நிரப்பப்படவும் வாய்ப்புகள் உண்டு. இந்த குறைவான பொதுவான அறிகுறிகளைக் கொண்ட பெண்களில் (யோனி வெளியேற்றம், இடுப்பு வலி மற்றும் சீழ்), 10–15% பேர் புற்றுநோயால் பாதிக்கப்பட்டுள்ளனர்.
# மணமகள் கடத்தல்

புல்வெளி, 1871 மற்றும் 1872 க்கு இடைப்பட்ட காலம் ]]
**மணமகள் கடத்தல்** (Bride kidnapping) என்றழைக்கப்படும் நிகழ்வானது மணப்பெண்ணைக் கடத்திச் செல்லுதல் அல்லது மணப்பெண்ணால் விரும்பப்படும் ஆண்மகனால் அப்பெண் கடத்திச் செல்லப்பட்டு திருமணம் செய்யப்படுதல் என்ற ஒரு பழக்கத்தையும் குறிக்கும் தொடராகும். மணமகள் கடத்தல் உலகம் முழுவதும், வரலாறு முழுவதும் நடைமுறையில் காணப்படுகிறது. மத்திய ஆசியாவில் உள்ள நாடுகள், காக்கேசியா பகுதி மற்றும் ஆப்பிரிக்காவின் சில பகுதிகள் மற்றும் தென் கிழக்கு ஆசியாவில் மொங் இன மக்கள், மெக்சிகோவில் செல்டால் இன மக்கள் மற்றும் ஐரோப்பாவில் ரோமா இன மக்கள் போன்ற பலதரப்பட்ட மக்களிடம் இந்த வழக்கம் இன்னும் காணப்படுகின்றது.  
பெரும்பாலான நாடுகளில், மணமகள் கடத்தல் என்பது திருமணத்தின் சரியான வடிவம் என்பதை விட பாலியல் குற்றமாகவே கருதப்படுகிறது. இந்த நடைமுறை சட்டத்திற்கு எதிரானதாக இருந்தாலும் கூட, சில பகுதிகளில் நீதித்துறை அமலாக்கம் தளர்வாகவே உள்ளது. மணமகள் கடத்தல் உலகின் பல்வேறு பகுதிகளில் நிகழ்கிறது, ஆனால் இது காகசஸ் மற்றும் மத்திய ஆசியாவில் மிகவும் பொதுவானது. மணமகள் கடத்தல் என்பது பெரும்பாலும் (ஆனால் எப்போதும் இல்லை) குழந்தைத் திருமணத்தின் ஒரு வடிவமாகவும் உள்ளது. இது மணமகளுக்கான விலை கொடுக்கும் நடைமுறையுடன் இணைக்கப்பட்டு, அதை செலுத்த இயலாமை அல்லது விருப்பமின்மை காரணமாகவும் நிகழலாம்.  
மணமகள் கடத்தல் என்பது ஓர் *ஆணால்* (மற்றும் அவரது நண்பர்கள் மற்றும் உறவினர்களால்) ஒரு பெண் கடத்தப்படுவதைக் குறிக்கிறது. அதேசமயம் ஆண்களின் குழுக்களால், பெரும்பாலும் போர்க்காலங்களில், பெண்கள் பெரிய அளவில் கடத்திச் செல்லப்படுவதும் பரவலான நடைமுறையாக இருந்துள்ளது.  
சில கலாச்சாரங்கள் இன்று திருமணத்தைச் சுற்றியுள்ள மரபுகளின் ஒரு பகுதியாக அடையாள மணமகள் கடத்தல் சடங்கைப் பராமரித்து வருகின்றன. இந்தச் சடங்கு மணமகள் கடத்தல் நடைமுறைக்கு ஆதரவான மனநிலையையே வெளிப்படுத்துகிறது. சில ஆதாரங்களின்படி, தேனிலவு என்பது மணப்பென் கைப்பற்றுவதன் மூலம் நடந்த திருமணத்தின் ஒரு நினைவுச்சின்னமாகும். கணவர் தனது உறவினர்களிடமிருந்து பழிவாங்கப்படுவதைத் தவிர்ப்பதற்காக மனைவியுடன் தலைமறைவாகி, திருமணம் நடந்த மாத இறுதிக்குள் பெண் கர்ப்பமாக இருப்பார் என்ற நோக்கத்தின் அடிப்படையில் நிகழ்ந்த ஒன்றாகவே இது கருதப்படுகிறது.
# மணமகள் கடத்தல்

## பின்னணியும், பகுத்தறிவும்

மணமகள் கடத்தலுக்குப் பின்னால் உள்ள உந்துதல்கள் பிராந்தியங்களின் அடிப்படையில் வேறுபடுகின்றன என்றாலும், கடத்தல் மூலம் திருமண மரபுகளைக் கொண்ட கலாச்சாரங்கள் பொதுவாக ஆணாதிக்க கலாச்சாரங்களாகவே இருந்திருக்கின்றன. முறையான திருமணமற்ற பாலியல் உறவு அல்லது கர்ப்பம் மற்றும் சட்டவிரோத பிறப்புகளுக்கு வழிவகுக்கும் வலுவான சமூகக் களங்கமாகவே இது உள்ளது. சில தற்கால நிகழ்வுகளில், மணமகள் கடத்தல் என்ற போர்வையில் தம்பதியினர் ஒன்றிணைந்து, தங்கள் பெற்றோரை ஒரு இயலாமற் போன நிலைக்குத் தள்ளுகின்றனர். இருப்பினும், பெரும்பாலான சந்தர்ப்பங்களில், ஒரு மனைவியைக் கைப்பற்ற விரும்பும் ஆண்கள் பெரும்பாலும் வறுமை, நோய், மோசமான தன்மை அல்லது குற்றவியல் பின்னணி காரணமாக குறைவான சமூக மதிப்பைக் கொண்டவர்களாக இருக்கிறார்கள். பெண்ணின் குடும்பத்தினர் எதிர்பார்க்கும் பணம், மணமகளின் விலை (பெண்ணின் குடும்பத்தினரால் செலுத்தப்படும் வரதட்சணையுடன் குழப்பமேற்படுத்திக் கொள்ளக்கூடாது.) ஆகியவற்றின் காரணமாக அவர்கள் சில சமயங்களில் சட்டபூர்வமாக மனைவியை அடைவதிலிருந்து தடுக்கப்படுகிறார்கள்.
# பத்மநாபன் சுப்ரமணியன் போதி

**பத்மநாபன் சுப்ரமணியன் போதி** (இறப்பு: 1923 பிப்ரவரி 2- இறப்பு: பிப்ரவரி 1998) இவர் இந்தியாவில் கேரளா மற்றும் குஜராத் உயர் நீதிமன்றங்களின் முன்னாள் தலைமை நீதிபதியாக இருந்தார். ஓய்வு பெற்ற பின்னர் இவர் சுற்றுச்சூழல் மற்றும் மனித உரிமைகள் தொடர்பான இந்திய மக்கள் தீர்ப்பாயத்திற்கு (ஐபிடி) உதவினார்.
# பத்மநாபன் சுப்ரமணியன் போதி

## தொழில்

போதி 1923 பிப்ரவரி 2 அன்று கேரளாவின் திருவனந்தபுரத்தில் பிறந்தார். திருவனந்தபுரம் பல்கலைக்கழக கல்லூரியில் அறிவியல் பட்டம் பெற்றார். பின்னர் திருவனந்தபுரம் அரசு சட்டக் கல்லூரியில் பயின்றார். அங்கு சட்டத்தில் இளையவர் பட்டம் பெற்றார். செப்டம்பர் 1945 இல் இவர் திருவாங்கூர் உயர்நீதிமன்றத்தில் வழக்கறிஞராக ஆனார்.  
போதி தனது தொழில் வாழ்க்கையை உ. பி கக்கிலியா, மாநில தலைமை வழக்கறிஞர் மற்றும் பின்னர் தலைமை நீதிபதி ஆகியோரிடமிருந்து தொடங்கினார். 1957 மற்றும் 1960 க்கு இடையில் இவர் கேரள அரசாங்கத்தில் பகுதிநேர வரிவிதிப்பு சட்ட அதிகாரியாக பணியாற்றினார். 1966 முதல் 1970 வரை கேரள சட்ட அமைப்பின் செயற்குழு உறுப்பினராக பணியாற்றினார். 1967 முதல் 1969 வரை இவர் கேரள பல்கலைக்கழக சட்ட பீடத்தில் உறுப்பினராகவும், கேரள அரசின் தலைமை வழக்கறிஞராகவும் கேரள வழக்கறிஞர்கள் சங்கத்தின் தலைவராக இருந்தார். 1969 ஆம் ஆண்டில் கேரள உயர்நீதிமன்றத்தில் ப. சு. போதி நீதிபதியாக நியமிக்கப்பட்டார். ஜனவரி 1981 இல் இவர் பொறுப்பு தலைமை நீதிபதியாக ஆனார். பின்னர் 1983 ஜூன் மாதம் கேரள உயர்நீதிமன்றத்தின் நிரந்தர தலைமை நீதிபதியாக பணிஏற்றுக் கொண்டார். ஆகஸ்ட் 1983 இல் இவர் குஜராத்துக்கு தலைமை நீதிபதியாக மாற்றப்பட்டார்.
# பத்மநாபன் சுப்ரமணியன் போதி

## முக்கிய தீர்ப்புகள்

ப. சு. போதி நீதிக்காக போராடும் ஏழை மக்களின் உரிமைகளுக்கு ஆதரவாக பல குறிப்பிடத்தக்க தீர்ப்புகளை வழங்கியுள்ளார். ஜனவரி 1985 இல், ப. சு. போதி அவர்கள் பணிபுரிந்த ஆலைகள் மூடப்பட்டபோது இறந்த ஆலைத் தொழிலாளர்களின் குடும்பங்கள் மூலம் அரசாங்க நலன்களுக்கான விண்ணப்பத்தபோது அது குறித்து தீர்ப்பளித்தார். தொழிலாளர்கள் பணிநீக்கம் செய்யப்பட்டுவிட்டதாக அரசாங்கம் வாதிட்டது. சம்பளம் கொடுக்க மறுத்தது. ப. சு. போதி "சட்டங்களை இயற்றுவது போதுமான பாதுகாப்பிற்காகவோ அல்லது தேவையான நன்மைகளை நீட்டிப்பதற்காகவோ இல்லை. இதுபோன்ற சட்டங்கள் அர்ப்பணிப்பு உணர்வோடு செயல்படுத்தப்பட வேண்டும்" என்றார். அத்தொழிலாளர்களுக்கு தொகை செலுத்த வேண்டுமென தீர்ப்பளித்து அத் தொகைக்கு 12% வட்டியுடன் செலுத்துமாறு அரசாங்கத்திற்கு உத்தரவிட்டார்.  
1985 ஆம் ஆண்டில் இந்திய அரசியலமைப்பு பாகுபாட்டை தடைசெய்திருந்தாலும், 1951 இல் ஒரு செய்யப்பட்ட ஒரு திருத்தத்தில் எந்தவொரு பின்தங்கிய குழுவினருக்கும் ஆதரவாக இடஒதுக்கீடு செய்ய மாநிலத்திற்கு அதிகாரம் அளிக்கிறது. எனவே பழங்குடியின மக்கள், பட்டியல் சாதிகள், பெண்கள் மற்றும் பிற குழுக்களுக்கான இட ஒதுக்கீட்டின் சட்டபூர்வமான கேள்வி ஒரு பிரச்சினை அல்ல, குழுக்கள் பின்தங்கியதாக கருதப்படுகிறது என ப. சு. போதி சுட்டிக்காட்டினார். 1985 ஆம் ஆண்டில் குஜராத்தில் பத்தொன்பது கிராமங்களைச் சேர்ந்த பழங்குடி மக்களிடமிருந்து இவருக்கு ஒரு வழக்கு வந்தது. சர்தார் சரோவர் திட்டத்தால் நிலம் வெள்ளத்தில் மூழ்கியது. மக்களை தன்னிச்சையாக வெளியேற்றுவதற்கான உரிமை இருப்பதாக அரசாங்கம் கூறியது. போதி சட்ட பிரச்சினையின் மூலம் தீர்க்க விரும்பாமல், இந்த விவகாரத்தை நீதிமன்றத்திற்கு வெளியே தீர்த்துக் கொள்ள வேண்டும் என்றும் கிராம மக்களுக்கு முழு இழப்பீடு வழங்க வேண்டும் என்றும் இவர் கூறினார்.
# பத்மநாபன் சுப்ரமணியன் போதி

## ஓய்வுக்குப் பின்

ஓய்வு பெற்ற பின்னர் ப. சு. போதி இந்திய மக்கள் மனித உரிமைகள் தீர்ப்பாயத்தில் பணியாற்றினார். இது சிந்தபள்ளி அர்சன் வழக்கை விசாரித்தது. அங்கு ஆந்திராவின் விசாகப்பட்டினம் மாவட்டத்தில் பழங்குடியின குக்கிராமங்களை போலீசார் அழித்தனர். தீர்ப்பாயம் 1988 அக்டோபர் 18 அன்று ஒரு அறிக்கையை வெளியிட்டது. குற்றத்திற்கு காரணமான காவல்துறையினரையும், அவர்களின் வனங்கள் மற்றும் பழங்குடியினரின் கொள்கையையும், ஆந்திர அரசையும் இந்த அறிக்கையில் குற்றம் சாட்டின. 1989 இல் இவர் அகில இந்திய வழக்கறிஞர்கள் சங்கத்தின் தலைவராக தேர்ந்தெடுக்கப்பட்டார்.  
1990 ஆம் ஆண்டில் ஜனதா தளம் தலைமையிலான தேசிய அரசாங்கம் ப. சு. போதி மற்றும் இந்திய காவல்துறை சேவையின் ஓய்வுபெற்ற அதிகாரி பி.ஏ. ரோசா ஆகியோரை 1984 ல் டெல்லியில் நடந்த சீக்கிய எதிர்ப்பு கலவரத்தின் சம்பவங்கள் குறித்து விசாரிக்க ஒரு குழுவுக்கு நியமித்தது. சஜ்ஜன் குமார் வன்முறை தூண்டி விடுவதில் சம்பந்தப்பட்டுள்ளதாக குற்றஞ்சாட்டப்பட்டிருந்தார். போதி-ரோசா குழு 1,000 க்கும் மேற்பட்ட பிரமாணப் பத்திரங்களை ஆய்வு செய்தது. 30 வழக்குகள் வழக்குத் தொடர பரிந்துரைக்கப்பட்டன. குமாரை கைது செய்ய மத்திய புலனாய்வுப் பிரிவு முயன்றது. ஆனால் அவர் முன்பிணை பெற்றார். குழுவின் இரு உறுப்பினர்களும் அக்டோபர் 1990 இல் தங்கள் பதைவியை துறந்தனர்.  
1994 ஆம் ஆண்டில் இந்திய மக்கள் தீர்ப்பாயம் ராஜாஜி தேசிய பூங்கா வழ்க்கை விசாரித்தது அங்கு பாரம்பரியமாக காட்டில் வாழ்ந்த குஜ்ஜர்களை அகற்ற அதிகாரிகள் விரும்பினர். தீர்ப்பாயம் வன அதிகாரிகள், விஞ்ஞானிகள், தன்னார்வ தொண்டு ஊழியர்கள் மற்றும் குஜ்ஜர்கள் போன்றோரைச் சந்தித்தது. ப. சு. போடி தீர்ப்பாயத்தின் அறிக்கையைத் தயாரித்தார். இது குஜ்ஜர்களை தங்க அனுமதிக்க வேண்டும் என்று பரிந்துரைத்தது. ஆனால் அவர்கள் வெளியேற முடிவு செய்தால் அதற்கு தீர்ப்பயம் உதவும் என்றது. இதற்கு சட்டங்களில் மாற்றம் செய்யப்பட வேண்டும் எனவும், ஒரு தேசிய பூங்காவில் மனிதர்கள் வாழ முடியாது என்றும் குறிப்பிட்டது. நீதிபதி போதி பல பலரையும் நேரில் சந்தித்து பிரச்சினையின் சிக்கலை சுட்டிக் காட்டுகிறது. மேலும் குடியிருப்பாளர்களை வனத்திலிருந்து வெளியேற்றுவது மட்டுமே வனத்தின் உயிர்வாழலுக்கு உத்தரவாதம் அளிக்காது என்றும் தெரிய வந்தது. ராஜாஜி தேசிய பூங்கா குறித்த அவரது அறிக்கை இந்தியாவின் பிற பாதுகாக்கப்பட்ட பகுதிகளைப் பற்றிய இதேபோன்ற விசாரணைகளுக்கு ஒரு மாதிரியை வழங்கியது.  
பத்மநாபன் சுப்ரமணியன் போதி 1998 பிப்ரவரி மாதம் கேரளாவின் கொச்சியில் மாரடைப்பால் இறந்தார்.
# பெரும்பாளைக் கீரை

**பெரும்பாளை (Chard)** அல்லது **சுவிசு பெரும்பாளை** (*பீட்டா வல்காரிசு* சிற்றினம். *வல்காரிசு*, சிக்ளாக் குழு, பிளாவெசென்சுக் குழு) என்பது ஒரு சீமைக் கீரைவகையாகும். இது பிளாவெசென்சுக் குழுவிலும் சிக்ளாக் குழுவிலும் அமையும் பயிரிடும்வகைகளில் ஒன்றாகும். இதன் இலைத்தண்டு மிகப் பெரியதாக அமைகிறது. தண்டையும் தனியாக சமைத்து உண்ணலாம். சிக்ளாக் குழு வகை புதினா பீட்கீரையாகும்மிதன் கீரை பசுமையாகவோ செந்நிரமாகவோ அமைகிறது; இலையகத் தண்டு வழக்கமாக வெண்ணிறத்திலோ மஞ்சள் நிறத்திலோ செந்நிறத்திலோ இருக்கும்.  
அனைத்துக் கீரைகளைப் போலவே பெரும்பாளைக் கீரையும் ஊட்டச்சத்துகள் மிகுந்ததாகும். உடல்நலம் பேணவல்ல இக்கீரையை மக்கள் விரும்பி உண்கின்றனர். இதற்கு **வெள்ளி பீட்**, **நிலைப் புதீனா**, **பீட் புதீனா**, **கடற்கேல் பீட்**, or **பீட் கீரை** எனப் பல பொதுப் பெயர்கள் வழங்குகின்றன.
# பெரும்பாளைக் கீரை

## பயிர் வளர்ப்பும் அறுவடையும்

பெரும்பாளை ஆண்டுக்கு இருமுறை விளையும் பயிராகும். வழக்கமாக, வட அரைக்கோளத்தில், அறுவடைக் காலத்தைக் கணக்கிட்டு ஜூன் முதல் அக்தோபர் மாதத்துக்குள் விதைப்பு நடக்கிறது. இக்கீரையை இளங்கீரையாக அறுவடை செய்யலாம்; அல்லது கீரையும் தண்டும் நன்கு முதிர்ந்த பிறகும் அறுவடை செய்யலாம். அறுவடையைத் தொடர்ந்து மும்முறைகளில் செய்யலாம். பச்சைக் கீரை எளிதாகக் கெட்டுவிடக் கூடியதாகும்.  
பெரும்பாளைக் கீரை மிளிரும் பச்சை நிறத்தில் முகடுடைய பேரலகு(பெருமடல்)களைக் கொண்டதாகும். இதன் இலையும் தண்டும், பயிரிடும் வகையைப் பொறுத்து, வெண்ணிரத்திலோ மஞ்சள் நிறத்திலோ செந்நிறத்திலோ அமையும். The raw leaves can be used like a tortilla wrap. பச்சைக் கீரையில் கணிசமான அளவு ஈ உயிர்ச் சத்தும் மகனீசியம், மாங்கனீசு, பொட்டாசியம், இரும்பு போன்ற கனிமச்சத்துகளும் உள்ளன. ஆனால், பச்சைக் கீரையில் குறைந்த அளவே புரதமும், கொழுப்பும், உணவு நார்ப்பொருளும் மாவுப் பொருள்களும்(கரிம நீரகவேற்றுகளும்) அமைகின்றன.  
சமைத்த கீரையில் உயிர்ச்சத்துகளும் கனிமச்சத்துகளும் குறைந்தாலும், அது இன்னமும் கணிசமான அன்றாட ஊட்டப் பொருள்களை வழங்குகிறது.
# எருத்தேன்பதி

**எருத்தேம்பதி** (*Eruthempathy*) என்பது கேரள மாநிலம் பாலக்காடு மாவட்டத்தில் சித்தூர் வட்டத்தில் கொழிஞ்சாம்பாறைக்குட்பட்ட மூன்று கிராம பஞ்சாயத்துகளில் ஒன்று. எருத்தேன்பதி பஞ்சாயத்தின் பரப்பளவு 36.93 ச.கிமீ ஆகும்.வடக்கில் வடகரப்பதி பஞ்சாயத்தும், தெற்க்கு கொழிஞ்சாம்பைற பஞ்சாயத்தும், கிழக்கில் பொள்ளாச்சி தாலுக்கும்,மேற்க்கு கொழிஞ்சாம்பாறை பஞ்சாயத்தும், எருத்தேன்பதி பஞ்சாயத்தின் எல்லைகளாக உள்ளன.  
தமிழக எல்லைக்கு அருகில் அமைந்துள்ள கொழிஞ்சாம்பாறை உட்பட்ட 11-வருவாய் கிராமங்களின் பெயர்களின் கடைசி “பதி” என்ற வார்த்தையில் முடியும். “பதி” என்றால் வனம் அல்லது காடு என்று பொருள்படும். இந்த கிராமம் தமிழக கேரள எல்லையில் அமைந்துள்ளது. இதன் பூர்வீக குடிகளாக அதிகம் தமிழ் , மற்றும் தெலுங்கு கலந்த தமிழ் பேசும் மக்களும் மலையாளம் பேசும் மக்களுமாக இந்த பகுதியயில் குறைந்த அளவிலே மக்கள் வாழ்ந்திருந்தார்கள். 18-ஆம் நூற்றாண்டின் ஆரம்பத்தில் இருந்து அண்டை மாநிலமான தமிழ் நாட்டில் இருந்து விவசாயத்திற்காகவும் வேறு வேலைகளுக்காகவும், பலதரப்பட்ட மக்கள் இங்கு வந்து குடியேறினர். அவ்வாறு இந்த பகுதியில் குடியேறி வாழ்ந்த மக்கள் கூட்டு கலாச்சாரத்தின் உடமைகள் ஆயினர்.
# எருத்தேன்பதி

## திருவிழாக்கள்

1. புனித பீட்டர் கத்தோலிக்க திருச்சபை நடத்தும் தேர் திருவிழா.
1. பொங்கல்
1. கிருஷ்ண ஜெயந்தி
1. விநாயக சதுர்த்தி.
1. மாங்கா பள்ளம் மூலக்கடை கருப்பராயன் சுவாமி கோவில் பொங்கல்.
1. எருத்தேன்பதி மாரியம்மன் பூஜை
1. புதுர் மாகாளியம்மன் கோவில் திருவிழா. போன்ற திருவிழாக்கள் இங்கு வெகு விமர்சையாக கொண்டாடப்படுகிறது.
# எருத்தேன்பதி

## மக்கள் தொகை

2001-இன் இந்திய மக்கள் தொகை கணக்கெடுப்பின்படி, எருத்தேன்பதியின் மக்கள் தொகை 9,529 ஆகும், இதில் 4,689 ஆண்கள் மற்றும் 4,840 பெண்களும் உள்ளனர்.
# எருத்தேன்பதி

## மேலும் சில செய்திகள்.

- கொச்சி அரசாங்கத்தின் ஆளுகைக்கு உட்பட்ட பகுதியாக இருந்தது. பிறகு ஜமீன்தாரிகள் ஆதிக்கத்துக்கு உட்படுத்தபட்டது.
- இந்தியா சுதந்திரம் அடைவதற்க்கு முன்பு இங்கிருந்து , அப்பு கவுண்டர் மற்றும் ஆ.பி. சுவாமியப்ப கவுணடர் போன்றவர்கள் கொச்சி அரசாங்கத்தில் சட்ட சபையில் எம்.எல்.ஏ. வாக சேவை செய்துள்ளனர்.
-
- 1914-ல் இங்கு கோயம்புத்துர் கிஷ்த்துவ மிஷனரி
- லோயர் பிரைமரி ஸ்கூல் ஆரம்பித்தது.
- எருத்தேன்பதி முக்கியமாக காய்கறிகள் விற்ப்பனை கேந்திரமாக இருந்தது. அக்னிபக்தன் நம்பூதிரி மெம்மோர்ரியல் சந்தபேட்டை, முங்கில்மடை வார சந்தை, ஆர்.வி.பி. புதுர் வார சந்தை,போன்றவை முக்கிய விற்ப்பனை கேந்திரங்களாக இருந்தது.
-
- 1914-ல் கொச்சின் பஞ்சாயத்து ஆக்ட் பிரகாரம் உருவாக்கப்பட்ட எருத்தேன்பதி பஞ்சாயத்தின் முதல் நோமிநேட்டேட் பஞ்சாயத்து தலைவர் ஆர்.எஸ். கோபால் சாமி கவுண்டர் இருந்தார் . 1953-ல் தேர்தலில் பஞ்சாயத்து தலைவராக ராமவர்மபுரம் பதுரில் இருந்து அலுபெட்ட தேர்ந்தெடுக்க பட்டார்.
# பண்ணாடி

**பண்ணாடி** (*Pannadi*) எனப்படுவோர், தமிழ்நாட்டின், மேற்கு பகுதியில் அமைந்துள்ள கொங்குநாட்டில் வாழுகின்ற ஓர் இனக்குழுவினர் ஆவர். இச்சமூகத்தினர் தேவேந்திர குல வேளாளர் சமூகத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் உள்ளனர்.
# பண்ணாடி

## தொழில்

இச்சமூகத்தினர் பொதுவாக விவசாயத்தில் ஈடுபட்டு வருகின்றனர். பண்ணாடிகளில் சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.
# தரம்வீர் பாரதி

**தரம்வீர் பாரதி** (Dharamvir Bharati) (டிசம்பர் 25, 1926 - செப்டம்பர் 4, 1997) ஒரு புகழ்பெற்ற இந்தி கவிஞரும், எழுத்தாரும், நாடக ஆசிரியரும் மற்றும் இந்தியாவின் சமூக சிந்தனையாளரும் ஆவார். அவர், 1960 முதல் 1987 வரை பிரபலமான இந்தி வார இதழான *தர்மயுக்* இன் தலைமை ஆசிரியராக இருந்தார்.  
1972 ஆம் ஆண்டில் இந்திய அரசால் தரம்வீர் பாரதிக்கு இலக்கியத்திற்கான பத்மஸ்ரீ விருது வழங்கப்பட்டது. அவரது *குனா கோ கா தேவ்தா* புதினம் மிகச் சிறப்புடையதாகும். பாரதியின் *சூரஜ் கா சத்வான் கோடா* புதினம், கதை *சொல்லலில்* ஒரு தனித்துவமான பரிசோதனையாகக் கருதப்படுகிறது. மேலும் இது 1992 ஆம் ஆண்டில் சியாம் பெனகல் அதே பெயரில் ஒரு தேசிய திரைப்பட விருது வென்ற திரைப்படமாக உருவாக்கப்பட்டது. மகாபாரதப் போருக்குப் பிறகு உடனடியாக அமைக்கப்பட்ட ஒரு நாடகம் *அந்தா யுக்* என்பதாகும். இது புகழ் பெற்ற ஒரு நாடகமாக கருதப்படுகிறது. இது நாடகக் குழுக்களால் அடிக்கடி நிகழ்த்தப்படுகிறது.  
1988 ஆம் ஆண்டில், இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி வழங்கிய சங்கீத நாடக அகாதமி விருது அவருடைய இந்தி மொழி நாடகத்திற்காக, அவருக்கு வழங்கப்பட்டது.
# தரம்வீர் பாரதி

## ஆரம்ப கால வாழ்க்கை

தரம்வீர் பாரதி 1926 டிசம்பர் 25 அன்று அலகாபாத்தின் கயஸ்தா குடும்பத்தில் சிரஞ்சி லால் மற்றும் சந்தா தேவி ஆகியோருக்கு பிறந்தார். அவரது தந்தை, இறந்த பின்னர் குடும்பம் கணிசமான நிதி நெருக்கடிகளை சந்தித்தது. அவருக்கு டாக்டர் வீர்பாலா என்ற சகோதரி இருந்தார்.  
அவர் 1946 இல் அலகாபாத் பல்கலைக்கழகத்தில் இந்தியில் முதுகலைப் பட்டம் பெற்றார். இந்தியில் அதிக மதிப்பெண்கள் பெற்றதற்காக "சிந்தாமணி கோஷ் விருதை" வென்றார்.  
இந்த காலகட்டத்தில் *அபுதயா* மற்றும் *சங்கம்* பத்திரிகைகளுக்கு துணை ஆசிரியராக தரம்வீர் பாரதி இருந்தார். "சித்தா சாகித்யா" என்ற தலைப்பில் டாக்டர் திரேந்திர வர்மாவின் கீழ் 1954 இல் பி.எச்.டி. முடித்த அவர் அலகாபாத் பல்கலைக்கழகத்தில் இந்தியில் விரிவுரையாளராக நியமிக்கப்பட்டார். 1950 கள் பாரதியின் வாழ்க்கையில் மிகவும் ஆக்கபூர்வமான காலமாக இருந்தது. இந்த காலகட்டத்தில் பல புதினங்கள், நாடகங்கள், கவிதைகள், கட்டுரைகள் மற்றும் விமர்சனப் படைப்புகளை எழுதினார்.
# தரம்வீர் பாரதி

## ஆரம்ப கால வாழ்க்கை

### பத்திரிகை (மும்பை)

1960 ஆம் ஆண்டில் டைம்ஸ் குழுமத்தின் பிரபலமான இந்தி வார இதழான *தர்மயுக்* பத்திரிகையின் தலைமை ஆசிரியராக நியமிக்கப்பட்டு பம்பாய்க்கு சென்றார். 1987 வரை அதில் ஆசிரியராக இருந்தார். இந்த நீண்ட கால கட்டத்தின் போது இந்த பத்திரிகை நாட்டின் மிகவும் பிரபலமான இந்தி வார இதழாக மாறியது. மற்றும் இந்தி பத்திரிகையில் புதிய உயரங்களை எட்டியது. (அதாவது வாரத்தில் ஏழு நாட்கள்). இந்த புதினத்தை வங்காள மொழியில் பசி தலைமுறை புகழ் கவிஞர் மலாய் ராய் சவுத்ரி மொழிபெயர்த்துள்ளார். இதற்காக அவருக்கு சாகித்ய அகாதமி விருது வழங்கப்பட்டது. இந்த நாவலை அடிப்படையாகக் கொண்டு அதே பெயரில் (1992) சியாம் பெனகலின் படம் சிறந்த நடிகருக்கான தேசிய திரைப்பட விருதை வென்றது.
- *கியாரா சப்னோ கா தேஷ்*
- *பிரராம்ப வா சமபன்* போன்றவை அவரது பிற புதினங்களாகும்.
# தரம்வீர் பாரதி

## விருதுகள்

- இந்திய அரசால் பத்மஸ்ரீ விருது - 1972
- ராஜேந்திர பிரசாத் ஷிகர் சம்மன் விருது
- பாரத் பாரதி சம்மன் விருது
- மகாராஷ்டிர கௌரவ் விருது - 1994
- கௌடியா நியாஸ் விருது
- வியாச சம்மன் விருது
- 1984, வேலி டர்மரிக் சிறந்த பத்திரிகை விருதுகள்
- 1988, சிறந்த நாடக ஆசிரியர் விருது மஹாராணா மேவார் அறக்கட்டளை விருது
- 1989, சங்கீத நாடக அகாதமி விருது, தில்லி
# தரம்வீர் பாரதி

## மொழிபெயர்ப்பு

- *ஆந்தா யுக்* : தரம்வீர் பாரதி, ஆங்கிலத்தில் மொழிபெயர்க்கப்பட்டவர் அலோக் பல்லா, ஆக்ஸ்போர்டு யுனிவர்சிட்டி பிரஸ் வெளியிட்டது. ,
# சி. ராதாகிருஷ்ணன்

**சி. இராதாகிருஷ்ணன்** (C. Radhakrishnan) 1939 பிப்ரவர் 15 அன்று பிறந்து எழுத்தச்சன் என்றும் பரவலாக அறியப்படும் இவர் இந்தியாவிலுள்ள மாநிலங்களில் ஒன்றான கேரளாவைச் சேர்ந்த மலையாள மொழி எழுத்தாளர் ஆவார். இவர் மலையாளத் திரைப்படங்களின்திரைப்பட இயக்குனராகவும் உள்ளார். எழுத்தச்சனின் உண்மையான பெயர் கிருட்டிணன் என்பதாகும். ஆனால் இந்த பெயர் அவரது குடும்பத்தினரைத் தவிர வேறு எவருக்கும் நீண்ட காலமாக மறந்துபோன ஒன்றாகவே இருந்தது.
# சி. ராதாகிருஷ்ணன்

## வாழ்க்கை

சக்குபுரையில் இராதாகிருஷ்ணன், 1939 பிப்ரவரி 15 இல், பிரித்தானிய இந்தியாவின் கீழ் அமைந்த சென்னை மாகாணத்தின் ஒரு பகுதியாக இருந்த தற்போதைய மலபார் மாவட்டத்திலுள்ள திரூரில் உள்ள சம்ரவட்டம் என்கிற கிராமத்தில் பிறந்தார். இவரது பெற்றோர் பரப்பூர் மாடத்தில் மாதவன் நாயர் மற்றும் சக்குப்புரை ஜானகி அம்மா ஆவர்.எழுத்தச்சன் என்பவர் தனது பரம்பரையில் வாழ்ந்த ஒரு மூதாதையர் என்று அவர் தனது தாத்தா பாட்டிகளிடமிருந்து கேள்விப்பட்டார். இதுவும் அவருக்கு வழங்கப்பட்ட தகவல்களின் பிற விவரங்களும் அவரது படைப்புகளில் ஒன்றை உருவாக்குவதற்கான அடிப்படையை அமைத்தன. துஞ்சத்து இராமானுஜன் எழுத்தச்சனின் வாழ்க்கை வரலாறு, *தீக்கடல் கடங்கு திருமதுரம்* என்ற பெயரில் வெளிவந்தது. அக்டோபர் 2003 முதல் அக்டோபர் 2004 வரை மாத்ரூபூமி செய்தித்தாளில் ஒவ்வொரு ஞாயிற்றுக்கிழமையும் இது வெளிவந்தன.
# சி. ராதாகிருஷ்ணன்

## விருதுகள்

சூலை 2014 இல், இராதாகிருஷ்ணன் தனது *தீக்கடல் கடங்கு திருமதுரம்" என்ற தனது புதினத்திற்காக 2013 ஆம் ஆண்டிற்கான மூர்த்திதேவி விருதினையும் பெற்றார். அவருக்கு 2016 ஆம் ஆண்டிற்கான *எழுத்தச்சன் புரஸ்காரம்'' கௌரவம் வழங்கப்பட்டது. பிற இலக்கிய அங்கீகாரங்களில் 2015 இல் மாத்ருபூமி இலக்கிய விருது, 2016 இல் கே. பி. கேசவ மேனன் நினைவு விருது, மாதவ முத்ரா, நாலப்பாடன் விருது மற்றும் திரிக்காவு தேவி புரஸ்காரம் ஆகியவை அடங்கும்.
# சி. ராதாகிருஷ்ணன்

## அறிவியல் கட்டுரைகள்

இராதாகிருஷ்ணன் இயற்பியல் சார்ந்த கட்டுரைகளையும் எழுதியுள்ளார். *பிரபஞ்சத்தின் பின்னால் உள்ள ரகசியம்* என்ற தலைப்பில் இயற்பியல் குறித்த புத்தகம் சூலை 2016 இல் வெளியிடப்பட்டது. இயற்பியலில் ஆசிரியரின் ஆராய்ச்சிகள் சனவரி 2017 இல் *பிரஸ்பேஸ்டைம் ஜர்னல்* என்ற பத்திரிக்கையில் *அவ்யக்தா: தி ஃபேப்ரிக் ஆஃப் ஸ்பேஸ்* என்ற தலைப்பில் ஒரு கட்டுரையாக வெளியிடப்பட்டது.  
*ஸ்கூல் ஆப் பகவத் கீதா* என்ற அமைப்பால் வெளியிடப்பட்டு வந்த *பைரவி* என்ற மலையாள பத்திரிகையின் ஆசிரியராக இராதாகிருஷ்ணன் சில காலம் பணி புரிந்தார். அவர் ஆகஸ்ட் 16, 1999 முதல் செப்டம்பர் 1, 2001 வரை *மாத்தியம்* நாளேட்டின் முன்னாள் தலைமை ஆசிரியராகவும் சில காலம் இருந்தார்.
# சி. ராதாகிருஷ்ணன்

## தீக்கடல் கடங்கு திருமதுரம்

இராதாகிருஷ்ணன் தனது *தீக்கடல் கடங்கு திருமதுரம்" என்ற தனது புதினத்திற்காக ஓடக்குழல் விருது, அமிர்த கீர்த்தி விருது ஞானப்பனா விருது போன்ற விருதுகளைப் பெற்றுள்ளார். இந்த புதினம் இந்தி மொழியில் *அக்னிசாகர் சே அம்ருத்'' என்ற பெயரில் மொழிப்பெயர்க்கப்பட்டுள்ளது. எஸ். தங்கமணி அம்மா மற்றும் கே. ஜி. பாலகிருட்டிண பிள்ளை ஆகிய இருவரும் இப்பணியை மேற்கொண்டனர். பாரதிய ஞானபீட புத்தக வெளியீட்டு நிறுவனம் இதை வெளியிட்டது.
# ஜவஹர் கலா கேந்திரா, ஜெய்ப்பூர்

ஜெய்ப்பூரில் உள்ள, சார்லஸ் கொரியா வடிவமைத்த ஜவஹர் கலா கேந்திரா. ]]
**ஜவஹர் கலா கேந்திரா (Jawahar Kala Kendra)** (**ஜே.கே.கே**) என்பது இந்தியாவின் ஜெய்ப்பூரில் அமைந்துள்ள ஒரு பல்கலை மையம் ஆகும். ராஜஸ்தானின் கலை மற்றும் கைவினைப் பொருட்களைப் பாதுகாக்கும் நோக்கத்துடன் இந்த மையம் ராஜஸ்தான் அரசாங்கத்தால் கட்டப்பட்டது. இந்த மையம் எட்டு பிரிவுகளைக் கொண்டு அமைந்துள்ளது. அவற்றில் அருங்காட்சியகங்கள், ஒரு ஆம்பி தியேட்டர் மற்றும் உள் அரங்கம், நூலகம், கலை காட்சி அறைகள், சிற்றுண்டிச்சாலை, சிறிய விடுதி மற்றும் கலை-ஸ்டுடியோ போன்ற பிரிவுகள் அமைந்துள்ளன. இவற்றில் இரண்டு நிரந்தர கலைக்கூடங்களும் மற்ற மூன்று காட்சியகங்களும் உள்ளன. ஒவ்வொரு இந்த மையம் சொந்தமாக நாடக விழாவினை நடத்தி வருகிறது.
# ஜவஹர் கலா கேந்திரா, ஜெய்ப்பூர்

## கட்டிடக்கலை

மையமாகக்கொண்ட, நவீன கட்டிடக் கலைஞர் சார்லஸ் கொரியாவால் உருவாக்கப்பட்ட வடிவத்தைக் கொண்ட ஜவஹர் கலா கேந்திரா. ]]
இந்த மையத்திற்கான வடிவமைப்பு பிரபல கட்டிடக் கலைஞர் சார்லஸ் கொரியா 1986 ஆம் ஆண்டில் தயாரிக்கப்பட்டது. 1992 ஆம் ஆண்டில் கட்டிடம் பயன்படுத்தும் நிலைக்குத் தயாராக அமைந்தது. இந்த மையத்திற்கான திட்டம் ஜெய்ப்பூரின் அசல் நகர திட்டத்தின் தூண்டுதலால் அமைந்த ஒன்றாகும். ஒன்பது சதுரங்களைக் கொண்டு அமைந்துள்ள இந்த அமைப்பில் காணப்படுகின்ற மத்திய சதுரம் திறந்த நிலையில் உள்ளது.  
ஜவஹர் கலா கேந்திரம் வாஸ்து வித்யா என்று அழைக்கப்படும் பண்டைய காலக் கட்டடக்கலைப் பாணியின் அடிப்படையில் அமைந்த கருத்துக்களைத் தழுவி அமைக்கப்பட்ட மையமாகும்.  
இந்த மையத்தின் மூலமானது 17 ஆம் நூற்றாண்டின் நடுப்பகுதியில் வாழ்ந்த **மகாராஜாவால் உருவாக்கப்பட்டதாகும்.** இரண்டாவது ஜெய் சிங் என்று அழைக்கப்பட்ட அவர் ஒரு அறிஞர், கணிதவியலாளர் மற்றும் வானியலாளர் ஆவார். அவர் உருவாக்கிய இந்த நகரத் திட்டம், ஷிப்லா சாஸ்திரங்களை அடியொற்றி அமைக்கப்பட்ட ஒன்றாகும். அதில் வேத மதாலா எனப்படுகின்ற ஒன்பது சதுரங்கள் அல்லது வீடுகள் அமைந்திருக்கும். இந்த ஒன்பதும், ஒன்பது கிரகங்களைக் குறிக்கும் வகையில் அமைந்துள்ளன. இந்த ஒன்பது கிரகங்களுள் இரண்டு கற்பனை கிரங்களான கேது மற்றும் ராகு ஆகியவையும் அடங்கும். இங்கே காணப்படுகின்ற சதுரங்களில் ஒரு சதுரத்தில் ஒரு மலை இருப்பதால் அது கிழக்கு நோக்கி அமைக்கப்பட்டு, பின்னர் இரண்டு சதுரங்கள் அரண்மனையை அமைப்பதற்காக ஒன்றாக இணைத்து அமைக்கப்பட்டன.  
ஜெய்ப்பூர் என்ற பிங்க் நகரத்தை அமைத்த மகாராஜா ஜெய் சிங், முரண்பாடான இரண்டு கருத்துக்களைக் கொண்டிருந்தார். ஒரு புறம் புராணக் கருத்துக்களைக் கொண்ட பண்டைய நவக்கிரகங்கள் என்றழைக்கப்படுகின்ற ஒன்பது கிரகங்களின் மண்டலம் என்ற கருத்தும், மற்றொரு புறம் நவீன காலத்திய அறிவியல் மற்றும் முன்னேற்றம் தொடர்பான கருத்தும் ஆகும்.  
**கேந்திராவிற்கான கொரியாவின் திட்டம் நேரடியாக அசல்** நவக்ரகம் அல்லது மண்டலாவின் ஒன்பது வீடுகளைக் குறிக்கிறது. சதுரங்களில் ஒன்று அசல் நகர திட்டத்தை நினைவுகூருவதற்கும் நுழைவாயிலை உருவாக்குவதற்கும் முன்னிலைப்படுத்தப்பட்டது. ஜெய்ப்பூர் நகரத்தின் திட்டம் ஒன்பது சதுர யந்திரங்களை அடிப்படையாகக் கொண்டு அமைந்ததாகும். அதில் ஒரு சதுரம் இடம்பெயர்ந்து, தொடர்ந்து இரண்டு மத்திய சதுரங்கள் அத்துடன் இணைக்கப்பட்டுள்ளன. சதுரங்கள் 8 மீ உயர சுவரால் வரையறுக்கப்படுகின்றன, இது ஜெய்ப்பூர் பழைய நகரத்துடன் கூடிய கோட்டை சுவரை அடையாளப்படுத்தும் வகையில் அமைந்துள்ளது.
# ஜவஹர் கலா கேந்திரா, ஜெய்ப்பூர்

## திரையரங்கம்

ரங்கயன், மிஹிர், திறந்த வெளி அரங்கம் போன்ற அரங்கங்கள் ஜவஹர் கலா கேந்திராவில் காணப்படுகின்ற அரங்கங்களாகும்.
# கபா காந்தி இல்லம், ராஜ்கோட்

**கபா காந்தி இல்லம் (Kaba Gandhi No Delo), இந்தியத் தலைவரான மகாத்மா காந்தியின் முதன்மை குடும்ப இல்லமாக,** குஜராத் மாநிலத்தில் ராஜ்கோட்டில் இருந்த இல்லம் ஆகும். அவர் லண்டனிலும் தென்னாப்பிரிக்காவிலும் தங்கியிருந்த காலங்கள் தொடங்கி 1915 ஆம் ஆண்டு வரை அந்த இல்லம் அவருடைய குடும்ப இல்லமாக இருந்தது. 1915 ஆம் ஆண்டில் தென்னாப்பிரிக்காவிலிருந்து திரும்பிய அவர் அகமதாபாத்தில் கொச்சரப் ஆசிரமத்தை நிறுவினார். **கபா காந்தி இல்லம்** தற்போது **காந்தி ஸ்மிருதி** என்ற பெயருக்கு மாற்றப்பட்டு அருங்காட்சியகமாக இயங்கி வருகிறது.  
மகாத்மா காந்தியின் தந்தையான கரம்சந்த் காந்தி, கபா காந்தி என்றும் அழைக்கப்பட்டார். வீட்டின் பெயர் காந்திஜியின் தந்தையின் பெயரினைக் கொண்டு அமைந்ததாகும். குஜராத்தியில், கபா காந்தி நோ டெலோ என்ற சொல்லுக்கான பொருள் 'கபா காந்தியின் குடியிருப்பு' என்ற நிலையில் அமையும்.
# கபா காந்தி இல்லம், ராஜ்கோட்

## வரலாறு

குஜராத் மாநிலத்தில் அமைந்துள்ள கபா காந்தி இல்லம் பழைய பாணி மற்றும் பாரம்பரிய பாணி என்ற இரு வகைப் பாணிகளிலும் கட்டப்பட்ட இல்லமாகும்.
# கபா காந்தி இல்லம், ராஜ்கோட்

## குடும்ப இல்லம்

மோகன்தாஸ் கரம்சந்த் காந்தியின் தந்தை கரம்சந்த் உத்தன்சந்த் காந்தி (கபா காந்தி) ராஜ்கோட்டில் வசித்து வந்தபோது ராஜாவுக்கு திவானாக (பிரதமர்) பணியாற்றிய இல்லம் இதுவே ஆகும். மோகன்தாஸ் கரம்சந்த் காந்தியும் 1881 ஆம் ஆண்டு முதல் 1887 ஆம் ஆண்டு வரை தனது ஆரம்ப வாழ்க்கையின் சில வருடங்களை இந்த இல்லத்தில் கழித்து வந்துள்ளார். இது ஒரு பொதுவான சௌராஷ்டிரா *டெலா* வகையைச் சேர்ந்த இல்லமாக அமையும். இது ஒரு வளைந்த நுழைவாயிலைக் கொண்டு அமைந்துள்ளது. அந்த நுழைவாயிலிலிருந்து மையப் பகுதிக்கு செல்லும் வகையில் இல்லம் அமைக்கப்பட்டு உள்ளது. இந்த இல்லம் கி.பி. 1880-81 ஆம் ஆண்டுகளில் கட்டப்பட்டது. தற்போது இந்த இல்லத்தில் அவரது வாழ்க்கையின் ஒரு சுவாரஸ்யமான புகைப்படத் தொகுப்புகள் காட்சிக்கு வைக்கப்பட்டுள்ளன.
# கபா காந்தி இல்லம், ராஜ்கோட்

## நிலையான கண்காட்சியகம்

கபா காந்தி நோ டெலோ எனப்படுகின்ற கபா காந்தி இல்லம் தற்போது ஒரு நிரந்தர கண்காட்சியகமாகச் செயல்பட்டு வருகிறது. இந்த நிரந்தரக் கண்காட்சியகத்தில் *காந்தி ஸ்மிருதி* அமைந்துள்ளது. (டெல்லியில் உள்ள காந்தி ஸ்மிருதிக்கும் இதற்கும் எவ்வித தொடர்பும் இல்லை). கபா காந்தி நோ டெலோ, ராஜ்கோட்டில் நெய் காந்தா சாலையில் அமைந்துள்ளது. ராஜ்கோட் முன்னர் குஜராத்தில் உள்ள சௌராஸ்டிரா என்ற சுதேச மாநிலத்தின் தலைநகராக இருந்தது.  
பின்னர் இது "காந்தி ஸ்மிருதி" என்ற பெயரில் நினைவுச்சின்னமாக மாற்றப்பட்டு செயல்பட்டு வருகிறது. இந்த அருங்காட்சியகத்தில் இந்தியத் தலைவரும் தேசத்தின் தந்தையான மகாத்மா காந்தி பயன்படுத்திய உடமைகள் காட்சிக்கு வைக்கப்பட்டுள்ளன. மேலும் அவரைப் பற்றிய புகைப்படங்கள் மற்றும் பொருள்கள் இந்கு காட்சியில் உள்ளன. இந்த வளாகத்திற்குள் ஒரு அரசு சாரா அமைப்பு இளம் சிறுமிகளுக்கு தையல் மற்றும் எம்பிராய்டரி வகுப்புகளை நடத்தி வருகிறது. இந்த இடம் பொது மக்கள் வந்து பார்வையிடுவதற்காக திங்கள் முதல் சனிக்கிழமை காலை 9.00 மணி முதல் நடுப்பகல் 12.00 மணி வரையும், பிற்பகல் 3.00 மணி முதல் மாலை 5.00 மணி வரையிலும் திறந்திருக்கும்.
# கபா காந்தி இல்லம், ராஜ்கோட்

## நிலையான கண்காட்சியகம்

### செல்லும் வழி

; சாலை
: குஜராத்தின் பிற நகரங்களிலிருந்து மாநில போக்குவரத்து பேருந்துகள் வழியாக இவ்விடத்தை எளிதில் வந்து சேரலாம். ரஸ்மல் ஏரியின் மறுபுறத்தில் பேடி கேட்டிலிருந்து மேற்கே 2 கி.மீ தொலைவில் பேருந்து நிலையம் உள்ளது. ஆட்டோ ரிக்ஷாக்கள் நகரத்தை சுற்றி வருவதற்கு மிகவும் எளிதாகக் கிடைக்கின்றன. அகமதாபாத், பரோடா, மும்பை, பூஜ், பாவ்நகர், உனா, மவுண்ட் அபு மற்றும் உதய்பூர் ஆகிய இடங்களுக்கும் இங்கிருந்து தனியார் பேருந்துகள் இயக்கப்பட்டு வருகின்றன.  
; ரயில்
: குஜராத் மற்றும் இந்தியாவின் முக்கியமான நகரங்களுடன் ரயில் மூலம் ராஜ்கோட் நன்கு இணைக்கப்பட்டுள்ளது. டெல்லி, மும்பை, கொச்சின், கோயம்புத்தூர், கொல்கத்தா, அமிர்தசரஸ், பாட்னா மற்றும் போபால் ஆகிய நாடுகளுக்கான ரயில்கள் ராஜ்கோட்டில் உள்ளன. பொதுவாக ராஜ்கோட் சந்தி என்று அழைக்கப்படும் ரயில் நிலையம் டீன் பட்டி மூன்றாம் நுழைவாயிலிலிருந்து 6 கி.மீ தூரத்தில் அமைந்துள்ளது.  
; விமானம்
: ராஜ்கோட்டில் உள்நாட்டு விமான நிலையம் செயல்பட்டு வருகிறது. இந்தியன் ஏர்லைன்ஸ் மும்பைக்கு வாரத்திற்கு நான்கு விமானங்களை இயக்குகிறது. அதனைத் தவிர ஜெட் மற்றும் சஹாரா விமானங்களும் இங்கிருந்து தினசரி இயங்குகின்றன.
# கிருஷன் சந்தர்

**கிருஷன் சந்தர்** **(Krishan Chander)** ( நவம்பர் 23, 1914 - மார்ச் 8, 1977) ஒரு இந்திய உருது மற்றும் இந்தி சிறுகதைகள் மற்றும் புதினங்களை எழுதிய சிறந்த எழுத்தாளர் ஆவார். அவர், ஆங்கில மொழியிலும் எழுதியுள்ளார். அவர் ஒரு எழுத்தாளராக, 20 க்கும் மேற்பட்ட புதினங்கள், 30 சிறுகதைத் தொகுப்புகள் மற்றும் உருது மொழிகளில் ஏராளமான வானொலி நாடகங்களை எழுதினார். பின்னர், இந்திய பிரிப்பிற்குப் பின்னர், இந்தி மொழியிலும் எழுதத் தொடங்கினார். நையாண்டி கதைகளின் ஆசிரியராக தனது சொற்ப வருமானத்தை ஈடுசெய்ய பாலிவுட் திரைப்படங்களுக்கு
திரைக்கதைகளையும் எழுதினார். கிருஷன் சந்தரின் புதினங்கள், குறிப்பாக, ஏக் காதே கி சர்குஷாஷ் எனப்படும் ஒரு கழுதையின் சுயசரிதை புதினமானது, 16 க்கும் மேற்பட்ட இந்திய மொழிகளிலும், ஆங்கிலம் உட்பட சில வெளிநாட்டு மொழிகளிலும் மொழிபெயர்க்கப்பட்டுள்ளது.  
அவரது சிறுகதை "அன்னதாதா" (ஆங்கில மொழியில்: தி கிவர் ஆஃப் கிரெய்ன் - இந்திய விவசாயிகள் நிலப்பிரபுத்துவ நில உரிமையாளர்களுக்காகப் பயன்படுத்திய ஒரு முறையீடு), குவாஜா அஹ்மத் அப்பாஸ் திரைக்கதை எழுதி *தார்தி கே லால்* (1946) என்கிற திரைப்படமாக உருவாக்கப்பட்டது. இது அவருக்கு பாலிவுட்டின் திரைக்கதை எழுத்தாளராக வழிவகுத்தது. "மம்தா* (1966) மற்றும் *ஷராபத்'' (1970) போன்ற பிரபலமான திரைப்படங்களுக்கு திரைக்கதை எழுதியுள்ளார். அவர் தனது திரைப்பட திரைக்கதைகளை உருது மொழியில் எழுதினார்.
# கிருஷன் சந்தர்

## ஆரம்பகால வாழ்க்கை மற்றும் கல்வி

சந்தர் ராஜஸ்தானின் பரத்பூரில் பிறந்தார். அங்கு அவரது தந்தை மருத்துவராக பணிபுரிந்தார். இந்த குடும்பம் முதலில் பிரித்தானியாவின் இந்தியாவின் பிரிக்கப்படாத பஞ்சாபின் வஜிராபாத் மாவட்ட குஜ்ரான்வாலாவைச் சேர்ந்தது. சந்தர் தனது குழந்தைப் பருவத்தை ஜம்மு-காஷ்மீர் மாநிலத்தில் உள்ள பூஞ்சில் கழித்தார். அங்கு அவரது தந்தை மகாராஜா பூஞ்சின் மருத்துவராக பணிபுரிந்தார். அவரது புதினமான, *ஷகாஸ்ட்* (தோல்வி) காஷ்மீரின் பகிர்வு தொடர்பானது. *மிட்டி கே சனம்* அவரது மிகவும் பிரபலமான புதினங்களில் ஒன்று ஆகும். அதன் கதை காஷ்மீரில் தனது பெற்றோருடன் வாழ்ந்த ஒரு சிறுவனின் குழந்தைப்பருவ நினைவுகளைப் பற்றியதாகும். அவரது மற்றொரு மறக்கமுடியாத புதினம், "கடார்" ஆகும். இது 1947 இல் இந்தியா மற்றும் பாகிஸ்தானைப் பிரித்ததைப் பற்றியது. இந்த புதினத்தில், அவர் ஒரு கடார் எனப்படும் (காட்டிக்கொடுப்பவர்) ஒரு சுயநல இளைஞனின் உணர்வுகள் மூலம் அந்த நேரத்தில் மக்களின் துன்பங்களை அற்புதமாக சித்தரித்துள்ளார். அவரது சிறுகதைகள் காஷ்மீர் கிராமங்களின் கதைகள், இடம்பெயர்ந்த வெளிநாட்டவர்கள் மற்றும் வேரற்ற நகர்ப்புற மனிதர்களின் கதைகள் போன்றவற்றை உள்ளடக்கியதாக இருந்தது. உருது மொழியில் எழுதும் போது *பஹாரி* (பூஞ்சில் வாழும் மக்களின் பேச்சுவழக்கு) சொற்களைப் பயன்படுத்தினார்.  
1930 களில் அவர் *ஃபோர்மன் கிறிஸ்டியன் கல்லூரியில்* பயின்றார் மற்றும் கல்லூரி இல்ல இதழின் ஆங்கிலப் பகுதியைத் திருத்தியுள்ளார். அந்த நேரத்தில் ஆங்கில எழுத்துகளில் ஆர்வம் கொண்டிருந்தார். 1932 ஆம் ஆண்டில், பத்திரிகையின் உருது பிரிவின் அப்போதைய ஆசிரியராக, *மெஹ்ர் லால் சோனி ஜியா ஃபதேஹாபாடி*, சந்தரின் முதல் உருது சிறுகதையான "சாது" வெளியிடப்பட்டதில் அவரது தொழில் வாழ்க்கைக்கு முக்கியப் பங்கு வகித்தார்.
# கிருஷன் சந்தர்

## தொழில்

வங்காள பஞ்சம் மற்றும் 1947 இல் இந்தியா பிரிக்கப்பட்ட நேரத்தில் நிகழ்ந்த காட்டுமிராண்டித்தனம் மற்றும் காட்டுமிராண்டித்தனம் பற்றிய அவரது தலைசிறந்த இலக்கிய படைப்புகள் நவீன உருது இலக்கியத்தின் மிகச்சிறந்த மாதிரிகளாக உள்ளது. ஆனால் மற்ற சமயங்களில் அவர் அதிகார துஷ்பிரயோகத்தை விமர்சிக்க இடைவிடாமல் எழுதினார். வறுமை மற்றும் பூமியில் வாழும் மோசமானவர்களின் துன்பம் போன்றவற்றைப் பற்றி எழுதினார். ஆனால் எல்லாவற்றிற்கும் மேலாக அவர் சாதி, வெறி, இனவாத வன்முறை மற்றும் பயங்கரவாதத்தை எதிர்ப்பதை ஒருபோதும் நிறுத்தவில்லை. அவர் ஒரு மனிதநேயவாதி மற்றும் ஒரு பிரபஞ்சவாதியாக இருந்தார்.
# கிருஷன் சந்தர்

## கிருஷன் சந்தர் எழுதிய புத்தகங்கள்

அவர், புதினங்கள், சிறுகதைகள், நாடகங்கள், கற்பனைகள், நையாண்டிகள், கேலிக்கூத்துகள், அறிக்கைகள், திரைப்பட வசனங்கள் மற்றும் குழந்தைகளுக்கான புத்தகங்கள் உட்பட 100 க்கும் மேற்பட்ட புத்தகங்களை எழுதியுள்ளார்.
# கிருஷன் சந்தர்

## மரணம் மற்றும் மரபு

சந்தர் சல்மா சித்திகியை மணந்தார். அவர் மார்ச் 8, 1977 அன்று மும்பையில் உள்ள தனது வீட்டு மேசையில் எழுதிக்கொண்டு இருந்தபோது இறந்துவிட்டார். இறக்கும்போது, அவர் அதாப் பராய்-இ-படாக் (ஒரு வாத்துக்கான இலக்கியம்) என்ற தலைப்பில் ஒரு நையாண்டி கட்டுரை எழுதத் தொடங்கியிருந்தார். மேலும் *நூராணி கோ பச்ச்பன் ஹை சே பால்தூ ஜான்வரோன் கா ஷௌக் தா என்ற* ஒரு வரியை மட்டுமே எழுதினார். *கபூட்டர், பந்தர், ரங் பரங்கி சிரியன்…* ( *சிறுவயதில் இருந்தே நூரானி புறாக்கள், குரங்குகள், பல வண்ண பறவைகள் போன்ற செல்லப்பிராணிகளை விரும்பினார்…* ) ஆனால் அவர் அந்த சொற்றொடரை நிறைவு செய்வதற்கு முன்பு, அவருக்கு பெரிய மாரடைப்பு ஏற்பட்டதால் இறந்தார்.  
இந்தியாவிலுள்ள, ஜம்மு & காஷ்மீர் நகரத்தின் பூஞ்ச் நகரில் உள்ள ஒரு நீரூற்று பூங்கா அவரது நினைவாக *கிருஷன் சந்தர் பூங்கா, பூஞ்ச்* என மறுபெயரிடப்பட்டது. அவரது சிலையும் தோட்டத்தின் நடுவே அமைக்கப்பட்டுள்ளது.  
கிருஷன் சந்தர் சோப்ரா இரண்டு முறை திருமணம் செய்து கொண்டார். இவரது முதல் மனைவி வித்யாவதி சோப்ரா. அவர்களுக்கு திருமணத்திலிருந்து மொத்தம் மூன்று குழந்தைகள் இருந்தனர். அவர்களில், இரண்டு பேர் மகள்கள் மற்றும் ஒரு மகன் ஆவர்.
# பிந்தைய கால எகிப்திய இராச்சியம்

**பிந்தைய கால எகிப்திய இராச்சியம்** (**Late Period of Egypt**), எகிப்தின் மூன்றாம் இடைநிலைக் காலத்தில் உள்ளூர் பார்வோன்கள் கிமு 664 முதல் கிமு 525 வரை ஆண்ட பண்டைய எகிப்தை தன்னாட்சியுடன் ஆண்டனர். பின்னர் கிமு 525 முதல் கிமு 332 வரை பாரசீகத்தின் அகமானிசியப் பேரரசில் எகிப்து இராச்சியம் ஒரு சிற்றரசாக விளங்கியது.  
கிமு 525-இல் பாரசீகத்தின் அகாமனிசியப் பேரரசர் இரண்டாம் காம்பிசெஸ் எகிப்து இராச்சியத்தைப் போரில் வீழ்த்தினார். எகிப்தின் பிந்தைய கால எகிப்தின் இருபத்தி ஐந்தாம் வம்ச பார்வோன்கள் நூபியாவில் தங்கள் எகிப்திய இராச்சியத்தை நிறுவி கிமு 525 முதல் கிமு 332 வரை ஆண்டனர். புது அசிரியப் பேரரசின் கீழ் சில காலம் எகிப்திய இராச்சியம் சிற்றரசாக விளங்கியது. கிமு 329-இல் மாசிடோனியப் பேரரசர் அலெக்சாண்டர் எகிப்திய இராச்சியத்தை கைப்பற்றினார். அலெக்சாண்டரின் மறைவுக்குப் பின்னர் ஹெலனியக் காலத்தின் போது அலெக்சாண்டரின் கிரேக்கப் படைத்தலைவர் தாலமி சோத்தர் பண்டைய எகிப்து இராச்சியத்திற்கு பேரரசர் ஆனார்.
# பிந்தைய கால எகிப்திய இராச்சியம்

## வரலாறு

### 26-வது எகிப்திய வம்சம்

எகிப்தின் இருபத்தி ஆறாம் வம்சத்தின் ஆறு பார்வோன்கள் சைஸ் நகரத்தை தலைநகராகக் கொண்டு கிமு 672 முதல் கிமு 525 முடிய ஆண்டதால் இவ்வம்சத்தை சைத்தி வம்சம் என்றும் குறிப்பர். இவ்வம்ச ஆட்சிக் காலத்தின் மெசொப்பொத்தேமியாவின் புது அசிரியப் பேரரசுப் படைகள் கிமு 663-இல் பண்டைய எகிப்தின் தீபை நகரத்தை சூறையாடினர். நைல் ஆற்றிலிருந்து கால்வாய்களை செங்கடல் வரை அமைக்கும் பணிகள் துவங்கியது.
பிந்தைய கால எகிப்து இராச்சிய ஆட்சியின் போது பாம்பின் நஞ்சை முறிக்கும் மூலிகை பாபிரஸ் மருந்துத் தயாரிப்பு புகழ்பெற்றதாகும்
இக்காலத்திய பண்டைய எகிப்தில் விலங்கு வழிபாடும், விலங்குகளை மம்மிபடுத்துவதே புகழ் பெற்றிருந்தது. படேகோஸ் கடவுள் தலையில் ஸ்கார்ப் வண்டு அணிந்து, மனித தலையுடன் கூடிய இரண்டு பறவைகளைத் தோள்களில் தாங்கியிருப்பதும், ஒவ்வொரு கையிலும் ஒரு பாம்பைப் பிடித்துக் கொண்டிருப்பதும், முதலைகளின் மேல் நிற்பதுமான சித்திரங்கள் காட்டுகிறது.  
இக்காலத்தின் வாழ்ந்த யூத இறை வாக்கினர் அழும் எரேமியாவின் கூற்றுப்படி, கிமு 586-இல் பாபிலோனியர்களால் எருசலேம் கோவில் அழிக்கப்பட்ட பின்னர் யூதர்கள் எகிப்து நாட்டில் குடியேறினர்.  
எரேமியாவும் பிற யூதர்களும் கீழ் கீழ் எகிப்தின் அகதிகளாக மிக்தோல், தாபான்ஹெஸ் மற்றும் மெம்பிசு நகரங்களில் குடியேறினர். சில யூத அகதிகள் மேல் எகிப்தின் எலிபெண்டைன் மற்றும் பிற குடியிருப்புகளில் குடியேறி வாழ்ந்தனர். இறை வாக்கினர் எரெமியா எகிப்தை ஆண்ட பார்வோன் ஆப்பிரிசை ஹோப்ரா எனும் குறித்துள்ளார்.ஹோப்ராவின் ஆட்சிக் காலம் கிமு 570-இல் வன்முறைகளுடன் முடிவுற்றது.
# பிந்தைய கால எகிப்திய இராச்சியம்

## வரலாறு

### எகிப்தின் இருபத்தி ஏழாவது வம்சம்

பாரசீகத்தின் அகாமனிசியப் பேரரசர் இரண்டாம் காம்பிசெஸ் ஆட்சிக் காலத்தில் கிமு 525-இல் பெலுசியம் போரில் பண்டைய எகிப்து இராச்சியத்தைக் கைப்பற்றினார். இதனால் அகானிசியப் பேரரசின் கீழ் எகிப்து ஒரு மாகாணமாக விளங்கியது. எகிப்தின் இருபத்தி ஏழாம் வம்சத்தின் இராச்சியம், பாரசீக அகாமனிசியப் பேரரசர்களான இரண்டாம் காம்பிசெஸ், முதலாம் செர்கஸ் மற்றும் முதலாம் டேரியஸ் ஆட்சியின் கீழ் விளங்கியது.
# பிந்தைய கால எகிப்திய இராச்சியம்

## வரலாறு

### எகிப்தின் 28 முதல் 30-வது வம்சங்கள்

எகிப்தின் இருபத்தெட்டாம் வம்ச பார்வோன் அமிர்தியுஸ் பாரசீக அகாமனிசியப் பேரரசுக்கு எதிராக கிளர்ச்சி செய்தார். இவ்வம்ச மன்னர்கள் எந்த ஒரு நினைவுச் சின்னங்களை எழுப்பவில்லை. இவ்வம்சம் கிமு 404 –398 வரை ஆறு ஆண்டுகள் ஆட்சி செய்தது. எகிப்தின் இருபத்தொன்பதாம் வம்சத்தவர்கள் மென்டிஸ் நகரத்தை தலைநகராகக் கொண்டு கிமு 398 முதல் கிமு 380 வரை 18 ஆண்டுகள் எகிப்தை ஆண்டனர். எகிப்தின் முப்பதாவது வம்சத்தவர்கள், மெசொப்பொத்தேமியாவின் பாரசீகர்கள் எகிப்தை வெல்லும் வரை கிமு 380 முதல் 343 முடிய ஆண்டனர். இவ்வம்சத்தின் இறுதிப் பார்வோன் இரண்டாம் நெக்தனெபோ ஆவார்.  
கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போரில், எகிப்தியர்கள் தோல்வியுற்றனர். இப்போரின் முடிவில் எகிப்தில் எகிப்தியர்களின் பிந்தைய கால இராச்சியத்தின் ஆட்சி முடிவுற்றது.
# பிந்தைய கால எகிப்திய இராச்சியம்

## வரலாறு

### எகிப்தின் 31-வது வம்சம்

கிமு 343 - 332-இல் பண்டைய எகிப்து இராச்சியத்தை கைப்பற்றிய அகாமனிசியப் பேரரசர்கள் மூன்றாம் அர்தசெராக்சஸ் (கிமு 343–338 ), நான்காம் அர்தசெராக்சஸ் (கிமு 338–336) மற்றும் இரண்டாம் டேரியஸ் (கிமு 336–332) எகிப்திய பார்வோன்களாக ஆட்சி செய்தனர். இவர்களை எகிப்தின் முப்பத்தி ஒன்றாம் வம்சத்தவர் எனபர். கிமு 332-இல் எகிப்தின் பாரசீகர்களின் ஆட்சியை, பேரரசர் அலெக்சாண்டர் கைப்பற்றினார். அலெக்சாண்டரின் இறப்பிற்குப் பின்னர், அவரது படைத்தலைவர் தாலமி சோத்தர் மற்றும் அவரது தாலமி வம்சத்தினர் எகிப்தில் தாலமி பேரரசை நிறுவி கிமு 305 முதல் கிமு 30 முடிய ஆண்டனர்.
# பிந்தைய கால எகிப்திய இராச்சியம்

## தொல்லியல்

மே 2022-ஆம் ஆண்டில் பண்டைய சக்காரா நகரத்தின் கல்லறைகளில் பிந்தைய கால எகிப்திய இராச்சிய காலத்திய கிமு 500 ஆண்டுகளுக்கு முந்தைய வர்ணம் தீட்டப்பட்ட மம்மிகளுடஃன் கூடிய 250 மரச்சவப்பெட்டிகளும், 150 எகிப்தியக் வெண்கலக் கடவுட் சிலைகளும் கண்டுபிடிக்கப்பட்டது. அவைகளில் அமூன், அனுபிஸ், இசிசு, ஒசிரிசு, ஓரசு மற்றும் ஆத்தோர் கடவுள்களின் வெண்கலச் சிலைகள், வழிபாட்டிற்கு தேவையான வெண்கலப் பாத்திரங்கள் மற்றும் இசைக்கருவிகள் மற்றும் தாயத்துகள் அடக்கம். நெப்திஸ் மற்றும் இசிசு கடவுள்களின் முகம் தங்க முகமூடிகள் அணியப்பட்டிருந்தன.